επι ιποκρατευς μηνος αρτεμιτιου εδοξε τηι βουληι και τωι δημωι γνωμη επιστατων ηρακλεωτης διονυσοδωρου ειπεν επειδη του δημου κατα τα πατρια τας τε πανηγυρεις και τους αγωνας συντελουντος εν διδυμοις τωι απολλωνι τωι διδυμει της τε πολεως και της χωρας καθιερωθεισης δια την εν τωιδε τωι τοπωι λητους και διος μειξιν και τας του θεου μαντειας εξ ων εθνη τε ουκ ολιγα και πολεις και των βασιλεων οι τετευχοτες των μεγιστων δια της παρα του θεου συμβουλιας την τε καθιερωσιν και την ασυλιαν ανηγορευσαν απαρακλητοι αυτοι τωι τε θεωι και τηι πολει την αξιαν περι τουτων απονειμαντες χαριν προσηκει δε τωι δημωι πρασσοντι τοις εξενηνεγμενοις χρησμοις ακολουθα τον τε αγωνα τιθεναι των διδυμειων στεφανιτην και τους ελληνας εις ταυτα παραλαμβανειν κοινων των ευεργεσιων εις παντας αυτους υπο του θεου γεγενημενων δεδοχθαι τηι βουληι ελεσθαι πρεσβευτας προς κωιους φιλους και συμμαχους υπαρχοντας του δημου τους δε αιρεθεντας αφικομενους απολογισασθαι περι των δια του μαντειου γεγονοτων τοις βασιλευσι και τοις αλλοις ελλησι και περι των υπο του δημου πεπραγμενων εις αυτους ευεργεσιων και παρακαλειν και αξιουν θεωρουντας την προαιρεσιν ην ο δημος δια παντος του χρονου διατελει ποιουμενος των κατα τους αγωνας ενδοξων και αυτους ακολουθα πραξαντας συναυξησαι τας τε του θεου τιμας και την του δημου περι ταυτα σπουδην και φιλοτιμιαν αποδεξαμενους τον αγωνα στεφανιτην και ταξαντας τοις νικωσι τιμας ως μεγιστας ειδοτα[ς] οτι ο δημος ευχαριστος ων πειρασε[ται] συνανταν αυτοις αξιως της εις [το] θειον ευσεβειας και της προς τη[ν πολιν] ευνοιας. πρεσβευται αιρεθη[σαν] δημοσθενης εργινου σιμος αρισ[τοφωντος].
Kos Isl. — Kos — Asklepieion — ca. 210 BC — Syll.³ 590 — IG XII 4,1 153 (a)
 ca. 210 BC 